OzLabs/hebrew-wiki-articles huggingface dataset:
בוגאטי-רימאק

בוגאטי-רימאק (בקרואטית: Bugatti & Rimac) היא יצרנית מכוניות-על חשמליות שבסיסה בזאגרב שבקרואטיה, שהוקמה ביולי 2021 על ידי פורשה, בוגאטי ורימאק אוטומובילי<ref></ref><ref></ref>, עקב איגוד רימאק ובוגאטי יחד<ref></ref><ref></ref><ref></ref><ref></ref><ref></ref>. מנכ"ל החברה הנוכחי הוא מאטה רימאץ יו"ר ומייסד רימאק אוטומובילי<ref></ref>.

פורשה מחזיקה ב-45% ממניות החברה בעוד שרימאק אוטומובילי מחזיקה ב-55% ממניות החברה<ref></ref>. למרות איגוד החברות רימאק ובוגאטי יישארו נפרדים<ref></ref>.

== היסטוריה ==
רקע הקמת החברה החל עוד בשנת 2020 כשקבוצת פולקסווגן החליטה למכור את בוגאטי, ורימאק אוטומובילי החלה במגעים לקנות אותה<ref></ref>.

ביוני 2021 הודלף באינטרנט כי רימאק הולכת לקנות את בוגאטי<ref></ref>.

ביולי 2021 הוקמה החברה<ref></ref>. מהשנים הבאות תהפוך רימאק את רכבי בוגאטי דרך מיזם זה לחשמליים או היברידים<ref></ref>.

מטה החברה ממוקם בזאגרב שבקרואטיה, פעילות החברה החלה בנובמבר 2021<ref></ref>.

ב-2 בנובמבר 2021 הושלם האיחוד באופן סופי<ref></ref>.
[[רימאק נברה]]

== עתיד בוגאטי ==
[[בוגאטי שירון סופר-ספורט]]
מאטה רימאץ אמר בערב חשיפת המותג כי "יש אנשים שרוצים שאנחנו ניקח רימאק נברה ונשים עליה סמל של בוגאטי וזהו, אבל זה לא מה שיקרה. אנחנו רוצים שבוגאטי תהפוך לחברה ריווחית ואנחנו נפתח יחד מכונית היברידית חדשה לחלוטין של בוגאטי"<ref></ref>, ובכך הבהיר שבוגאטי תרוויח עזרה בפיתוח מכונית חשמליות או היברידיות שיהפכו אותה לחברה ריווחית עוד יותר<ref></ref>. מאטה רימאץ אמר כי "עד סוף העשור הנוכחי בוגאטי תהפוך ליצרנית חשמלית אבל עד אז נתחיל לפתח מכוניות היברידיות"<ref></ref>.

כרגע (2021–2023) בוגאטי ורימאק ימשיכו כרגיל לפתחת את המכוניות שלהן, ועל בוגאטי-רימאק הוטל לפתח לבוגאטי את המכוניות של "הדור הבא".

באוגוסט 2021 הודיעה מאטה רימאץ כי בשנת 2024 תציג בוגאטי מכונית חדשה עם פיתוח של בוגאטי ורימאק יחד<ref></ref>, הוא לא ציין האם המכונית תהיה חשמלית, אך היא לא תהיה מונעת במנוע בעירה פנימית ללא סיוע היברידי.

== קישורים חיצוניים ==

* 
* 
* [https://www.rimac-automobili.com/media/press-releases/rimac-and-bugatti-combine-forces-in-historic-new-venture/ רימאק ובוגאטי משלבים כוחות במיזם חדש והיסטורי], באתר רימאק אוטומובילי, 05 ביולי 2021.
* [https://www.topgear.com/car-news/electric/bugatti-and-rimac-how-will-it-actually-work בוגאטי ורימאק: איך זה באמת יעבוד?], באתר טופ גיר, 06 ביולי 2021.
* בוריס רוזנר, [https://www.gear.co.il/כתבת-רכב/2021-11-03-N03-רימאק-בוגאטי איחוד רימאק ובוגאטי יוצא לדרך מסקרנת], באתר פורטל הרכב גיר, 3 בנובמבר 2021.

== הערות שוליים ==

*
+
+
+
קטגוריה:חברות קרואטיות
קטגוריה:יצרני רכב צרפתיים
קטגוריה:יצרני רכבי ספורט
קטגוריה:יצרני מכוניות חשמליות
חוק ההגירה וההגנה על פליטים

חוק ההגירה וההגנה על פליטים (באנגלית: Immigration and Refugee Protection Act, בראשי תיבות: IRPA) הוא חוק קנדי, אותו אוכפת המחלקה להגירת פליטים ואזרחות של קנדה בשיתוף עם סוכנות שירותי הגבול בקנדה (CBSA).<ref></ref> החוק משנת 2002 החליף את חוק ההגירה של שנת 1976, והוגדר כחקיקה הפדרלית הראשית המסדירה את ההגירה לקנדה. "תקנון ההגירה והפליטים" (IRPR)<ref></ref> מפרט כיצד ליישם את הוראות IRPA. עם כניסתו לתוקף ב-28 ביוני 2002, ייצר החוק מסגרת המפרטת את היעדים וההנחיות שקבעה ממשלת קנדה בנוגע להגירה של תושבים זרים אליה.<ref></ref> החוק גרם למחלוקת בגלל כישלונה של הממשלה לכלול רכיב בחקיקה להקמת מחלקת ערעורים לפליטים כחלק ממערכת ההגירה של קנדה.<ref></ref>

בהגדרה, השר לביטחון הציבור ומוכנות לשעת חירום האחראי על סוכנויות כגון CBSA, אחראי על יישום החוק בכל הנוגע לבדיקות בנמלי כניסה (POEs), אכיפה, כולל מעצרים, מאסרים, סירוב כניסה, ויישום המדיניות, כמו גם אי זכאות מטעמי ביטחון הקשורים לפשע מאורגן, או פגיעה בזכויות בינלאומיות (כולל זכויות אדם). השר להגירה, פליטים ואזרחות, המשגיח על ה-IRCC, הוא המפקח על אכיפת החוק באופן מקיף. ועדת ההגירה והפליטים של קנדה (IRB) היא בית דין מנהלי עצמאי האחראי על קבלת החלטות מנומקות היטב בענייני הגירה ופליטים, באופן יעיל, הוגן ובהתאם לחוק.

== חוקתיות ==
בפסק הדין צ'רקוי נגד קנדה משנת 2007, נשיאת בית המשפט העליון בוורלי מקלאקלין הצהירה כי היבטים מסוימים הנכללים בחוק למעצר תושבי קבע ואזרחים זרים מטעמי ביטחון לאומי מפרים את סעיף 7 באמנת הזכויות והחירויות הקנדית בכך שהיא "מאפשרת הנפקת תעודת אי קבילות על בסיס חומר סודי מבלי לספק גורם עצמאי בשלב הביקורת השיפוטית כדי להגן יותר טוב על האינטרסים של אותו האדם."<ref></ref>

מקלאקלין קבעה כי "חלק ממגבלות הזמן בהוראות המשך מעצרו של אזרח זר מפרות את סעיפים 9 ו-10 באמנה מכיוון שהן שרירותיות." בעקבות זאת, ממשלת קנדה שינתה את נוהל האישור הביטחוני בחוק, שכולל שימוש בפרקליטים מיוחדים לבדיקת תמצית הראיות מבלי שתינתן האפשרות לחלוק מידע זה עם הנאשם. ההצעה לתיקון החוק הועברה בידי הפרלמנט בתמיכת השמרנים והליברלים, וזכתה להכרה מלכותית בשנת 2008.<ref></ref>

== קישורים חיצוניים ==
<div class="mw-content-ltr">
* Dauvergne, Catherine. "[https://www.albertalawreview.com/index.php/ALR/article/view/1321/1310 Evaluating Canada's New Immigration and Refugee Protection Act in Its Global Context.]" Alberta Law Review 41(3):725–44. doi:[https://www.albertalawreview.com/index.php/ALR/article/view/1321 10.29173/alr1321]
* Garritty, Shane. 2008. "[https://harvest.usask.ca/bitstream/handle/10388/etd-04292008-221725/garritty_s.pdf?sequence=1&isAllowed=y Immigration and Refugee Protection Act: Balancing Individual Rights and National Security]" (M.A. thesis). Saskatoon: University of Saskatchewan. [https://harvest.usask.ca/handle/10388/etd-04292008-221725 hdl:10388/etd-04292008-221725].
* Sinha, Jay, and Margaret Young. 26 March 2001. "[https://lop.parl.ca/staticfiles/PublicWebsite/Home/ResearchPublications/LegislativeSummaries/PDF/37-1/c11-e.pdf Bill C-11: Immigration and Refugee Protection Act.]" Legislative Summary [LS-297E]. Ottawa: Parliamentary Research Branch, Library of Parliament. ([https://lop.parl.ca/sites/PublicWebsite/default/en_CA/ResearchPublications/LegislativeSummaries/371LS397E eText]).
</div>

== הערות שוליים ==

קטגוריה:קנדה: חוק ומשפט
VIZE

VIZE (מוכר גם בשם Vize Music) הוא צמד מוזיקלי גרמני.

== קריירה ==
הצמד נוסד ב-2018 על ידי מריו פייביגר וויטלי זסטובסקי. שם הצמד מורכב מראשי התיבות של 2 האותיות הראשונות של השם הפרטי ושל שם המשפחה של זסטובסקי.

ב-15 ביוני 2018, הצמד הוציא גרסת כיסוי לסינגל "Glad You Came" של הוונטד. גרסת הכיסוי הגיעה בשיאה למקום ה-44 בגרמניה ולמקום ה-52 באוסטריה.

ב-3 במאי 2019, הצמד הוציא בשיתוף פעולה עם הזמרת הגרמנייה לנייה את הסינגל "Stars". הסינגל הגיע בשיאו למקום ה-18 בגרמניה ולמקום ה-24 באוסטריה.

בנובמבר 2019, יוהנס וימלבונג החליף את מריו פיביגר בתפקידו.<ref></ref><ref></ref> ב-22 בנובמבר 2019, הם הוציאו, בשיתוף פעולה עם פליקס ין ומיס לי את הסינגל "Close Your Eyes". הסינגל הגיע בשיאו למקום ה-21 בגרמניה, למקום ה-24 באוסטריה ולמקום ה-63 בשוודיה.

ב-31 בינואר 2020, הצמד הוציא בשיתוף פעולה עם Capital Bra את הסינגל "Baby". הסינגל הגיע בשיאו למקום הראשון בגרמניה, למקום הראשון באוסטריה ולמקום השלישי בשווייץ.

ב-7 בפברואר 2020, הצמד הוציא בשיתוף פעולה עם פליקס ין גרסת כיסוי לסינגל "Thank You" של דיידו, בשם "Thank You [Not So Bad]". גרסת הכיסוי הגיעה בשיאה למקום ה-71 בגרמניה ולמקום ה-62 באוסטריה.

ב-24 באפריל 2020, הצמד הוציא בשיתוף פעולה עם טום גרגורי את הסינגל "Never Let Me Down". הסינגל הגיע בשיאו למקום הרביעי באוסטריה, למקום ה-192 בצרפת, למקום השמיני בגרמניה, למקום הראשון בפולין ולמקום ה-12 בשווייץ.

ב-29 במאי 2020, הצמד הוציא בשיתוף פעולה עם טוג'אמו ומג'אן את הסינגל "Lonely". הסינגל הגיע בשיאו למקום ה-34 בגרמניה ולמקום ה-44 באוסטריה.

ב-10 ביולי 2020, הצמד הוציא בשיתוף פעולה עם איימנבק, דיטר בוהלן ולאוני גרסת כיסוי לסינגל "Brother Louie" של מודרן טוקינג. גרסת הכיסוי הגיעה בשיאה למקום ה-64 בגרמניה ולמקום ה-58 באוסטריה.

ב-25 בספטמבר 2020, הצמד הוציא בשיתוף פעולה עם מארק פורסטר את הסינגל "Bist du okay". הסינגל הגיע בשיאו למקום ה-11 בגרמניה, למקום ה-46 באוסטריה ולמקום ה-55 בשווייץ.

ב-13 בנובמבר 2020, הצמד הוציא בשיתוף פעולה עם רי גארווי את הסינגל "The One". הסינגל הגיע בשיאו למקום ה-52 בגרמניה ולמקום ה-20 באוסטריה.

ב-15 בינואר 2021, הצמד הוציא בשיתוף פעולה עם טוקיו הוטל את הסינגל "White Lies". הסינגל הגיע בשיאו למקום ה-13 בגרמניה, למקום ה-17 באוסטריה ולמקום ה-28 בשווייץ.

ב-5 בפברואר 2021, הצמד הוציא בשיתוף פעולה עם אלוק ואלידה גרפסטד פק , את הסינגל "Love Again". הסינגל הגיע בשיאו למקום ה-43 בגרמניה, למקום ה-50 באוסטריה ולמקום ה-95 בשווייץ.

ב-23 באפריל 2021, הצמד הוציא בשיתוף פעולה עם אילירה את הסינגל "Dynamite". הסינגל הגיע בשיאו למקום ה-72 בגרמניה ולמקום ה-71 באוסטריה.

ב-7 במאי 2021, הצמד הוציא את אלבום המוזיקה הראשון שלו בשיתוף פעולה עם אלוט (Alott), Prock House.

ב-27 במאי 2021, הצמד הוציא בשיתוף פעולה עם טוקיו הוטל גרסת כיסוי לסינגל "Behind Blue Eyes" של The Who.

== דיסקוגרפיה ==
=== אלבומי אולפן ===
* 2021: Prock House <small>(ביחד עם אלוט)</small>

== קישורים חיצוניים ==
* 

== הערות שוליים ==

קטגוריה:צמדים מוזיקליים גרמניים
קטגוריה:מפיקים מוזיקליים גרמנים
קטגוריה:תקליטנים גרמנים
קטגוריה:רמיקסרים
נטע סובול

נטע סובול (נולדה ב-5 באפריל 1971) היא מרצה לפילוסופיה ויהדות ושחקנית לשעבר ישראלית.

== ביוגרפיה ==
סובול נולדה בפריז וגדלה בקיבוץ שמיר ובחיפה. כשהייתה בת שמונה עברה המשפחה לתל אביב. סובול היא בתו של המחזאי יהושע סובול ואחותו של המוזיקאי יהלי סובול. למדה בתיכון עירוני ה' בתל אביב. שירתה בצה"ל כפקידת ראש מדור בקריה. לאחר סיום שירותה הצבאי נרשמה ללימודי משחק בסטודיו למשחק ניסן נתיב<ref></ref> ולאחר סיום הלימודים החלה לעסוק בתחום והופיעה בסדרות שונות, בין היתר בסדרת הטלוויזיה לנוער, עניין של זמן בתפקיד הנערה עומר<ref></ref> בסרט הדרמה צמות<ref></ref> ועוד. 

לאחר שנת עבודה בתחום התיאטרון החלה את לימודיה האקדמיים באוניברסיטת תל אביב: תואר ראשון בלימודים כלליים, ותואר שני בחקר היהדות, במסגרתו עסקה בטעמי מצוות התורה. עבודת הדוקטורט שלה עסקה בחטיבת האדרות בספרות הזוהר (חבורה המתוארת בספר הזוהר, שחבריה נכנסים לעולמות עליונים ומנסים לתקן את האלוהות)<ref></ref> במסגרת בית הספר למדעי היהדות וארכאולוגיה באוניברסיטת תל אביב בהנחיית רונית מרוז. סיימה את התואר השלישי בהצטיינות. 

סובול לימדה באוניברסיטת תל אביב ובמסגרות אחרות: במכללת עלמא לתרבות עברית, בסמינר הקיבוצים, בבינה-התנועה ליהדות חברתית, במכללה האקדמית צפת<ref name=":0"></ref> ובמכללה האקדמית ספיר<ref></ref>. כיום סובול עוסקת בעיקר בהוראה, בהרצאות על ספרות הזוהר במסגרות שונות ובהוראת אימפרוביזציה בתנועה<ref name=":0" />.

בשנת 2017 ראה אור ספרה "הפרת התורה ותיקון האל - תיקוני האדרא רבא שבזוהר וייחודם בקבלת ספרד במאה ה-13", העוסק בתיקוני האדרא רבא שבזוהר וייחודם בקבלת ספרד במאה ה-13<ref></ref>. הספר הוא עיבוד של עבודת הדוקטורט, שיצא בהוצאת 'כרוב', לוס אנג'לס.

סובול מתגוררת בתל אביב עם בן זוגה, אדריכל במקצועו, ועם שני ילדיהם. 

== קישורים חיצוניים ==

* [https://www.929.org.il/author/283 מאמרים מאת נטע סובול] באתר מיזם 929
* [https://www.nli.org.il/he/books/NNL_ALEPH990041023050205171/NLI רשימת הפרסומים של נטע סובול] בקטלוג בית הספרים הלאומי
*[https://www.youtube.com/watch?v=QNgbBDaBGp8 ד"ר נטע סובול - למה אני אוהבת את הטקסטים של הקבלה?] - יוטיוב
*[https://www.habama.co.il/Pages/Description.aspx?Subj=1&Area=1&ArticleID=22578 נטע סובול על יהושע סובול] - ראיון לרגל ערב מחווה לסובול במדיטק
* 

== הערות שוליים ==

קטגוריה:סגל אוניברסיטת תל אביב
קטגוריה:סגל המכללה האקדמית צפת
קטגוריה:סגל המכללה האקדמית ספיר
קטגוריה:סגל סמינר הקיבוצים
קטגוריה:תל אביב-יפו: אישים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:ישראליות ילידות צרפת
קטגוריה:ישראלים ילידי צרפת
קטגוריה:בוגרות תיכון עירוני ה' (תל אביב)
קטגוריה:בוגרי תיכון עירוני ה' (תל אביב)
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:מחברות ספרי עיון ישראליות
קטגוריה:מחברי ספרי עיון ישראלים
קטגוריה:חוקרות יהדות ישראליות
קטגוריה:חוקרי יהדות ישראלים
קטגוריה:בוגרי הסטודיו למשחק ניסן נתיב
קטגוריה:בוגרות הסטודיו למשחק ניסן נתיב
קטגוריה:ישראליות שנולדו ב-1971
קטגוריה:ישראלים שנולדו ב-1971
דני קריבו

דני קריבו (נולד ב-16 בינואר 1965) הוא קצין בדימוס בדרגת ניצב במשטרת ישראל. כיהן כראש אגף תכנון וארגון.

==ביוגרפיה==
דני קריבו נולד ב-16 בינואר 1965 בקופנהגן דנמרק לבניטה ואלכס קריבו, אח בכור לאורי.

קריבו גדל והתחנך בקהילה היהודית בקופנהגן. בשנת 1983 בהיותו בן 18 עלה לארץ ישראל מטעמי ציונות קריבו התנדב בקיבוץ ולאחר מכן התגייס לצה"ל ושירות כלוחם בחטיבת הנח"ל.

לאחר שחרורו בשנת 1985 החל ללמוד באוניברסיטה העברית בירושלים כלכלה ויחסים בינלאומיים וסיים בהצטיינות בהמשך למד תואר שני במדיניות ציבורית.

בשנת 1991 החל לעבוד במשרד האוצר. הוא עבד במכון ירושלים למחקרי מדיניות, באגף התקציבים במשרד האוצר.

ב-1998 קריבו מונה לסגן מנהל תכנון תקצוב ובקרה במשרד לביטחון הפנים. ב-2005 מונה לסמנכ"ל וראש אגף תכנון תקצוב ובקרה במשרד.

ב-2021 גויס למשטרה ומונה לממלא מקום ראש אגף תכנון וארגון. ביוני אותה שנה הועלה לדרגת ניצב וקיבל מינוי קבע כראש האגף.

ב-23 במאי 2023 הודיע על פרישתו מהמשטרה.

== חיים אישיים ==
קריבו נשוי ואב לשלושה.

==הערות שוליים==

קטגוריה:ניצבי משטרת ישראל
קטגוריה:עובדי המשרד לביטחון הפנים
קטגוריה:עובדי משרד האוצר
קטגוריה:ראשי אגף תכנון וארגון של משטרת ישראל
קטגוריה:ישראלים ילידי דנמרק
קטגוריה:עולים בשנות ה-1980
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1965
יחסי סין–סלובניה

יחסי סין–סלובניה הם יחסי החוץ הדו-צדדיים בין סין לסלובניה. הרפובליקה העממית של סין כוננה יחסים דיפלומטיים עם סלובניה בשנת 1992, והיא מקור היבוא הגדול ביותר של סלובניה באסיה.

== היסטוריה ==
פרדיננד אבגושטין הלרשטיין , מסיונר ישועי ממוצא סלובני, הגיע לסין במהלך שושלת צ'ינג, וזכה להערכת הקיסר צ'יאן לונג; הוא בנה מכשירים אסטרונומיים, והביא להחדרת התרבות הסינית והגאוגרפיה הסינית לאירופאים. הוא נחשב על ידי כמה חוקרים כמו 'מרקו פולו של סלובניה'.

הרפובליקה הפדרלית הסוציאליסטית של יוגוסלביה הוקמה במחצית השנייה של 1945, כאשר סלובניה הייתה חלק מיוגוסלביה. סלובניה הכריזה על עצמאותה כמדינה ביוני 1991. גרמניה תמכה בעצמאות המקומית מיוגוסלביה וניסתה לשדל את חברי הקהילה האירופית שהסתייגו. עם זאת, לרפובליקה העממית של סין הייתה מערכת יחסים טובה עם יוגוסלביה באותה תקופה. ביולי 1991 יוגוסלביה הוציאה את כוחותיה ומוסדות אחרים מסלובניה, שנחשבה להכרה מוסווית בעצמאות סלובניה. בשנה שלאחר מכן הכירה הרפובליקה העממית בסלובניה ובעקבות כך כוננה יחסים דיפלומטיים עם המדינה.

== יחסים כלכליים ==
על פי מרכז המחקר הכלכלי, סין בשנת 2012 ייצאה בשווי 15.6 מיליון דולר סלובניה, בעיקר מנועים, מחשבים ושאר מיוד מכני, שאר הסחורות, כולל טקסטיל, כימיקלים וכו', הפך למקור היבוא הגדול ביותר של סלובניה באסיה. סלובניה ייצאה באותה שנה בשווי 231 מיליון דולר לסין היבשתית, ויותר ממחצית הסחורות היו מכונות וציוד.

== נציגויות דיפלומטיות ==
* סלובניה מחזיקה בסין שגרירות בבייג'ינג.
* סין מחזיקה בסלובניה שגרירות בליובליאנה.

==קישורים חיצוניים==

== הערות שוליים ==
יחסי קוריאה הדרומית – רומניה

יחסי קוריאה הדרומית–רומניה הם יחסי החוץ בין קוריאה הדרומית לבין רומניה.

==סקירה כללית==
שתי המדינות כוננו יחסים דיפלומטיים ב-30 במרץ 1990. כ-500 דרום קוריאנים חיים כיום ברומניה.

== יחסים כלכליים ==
במהלך השנים חלה עלייה מתמדת בהיקף הסחר הכללי בין המדינות והיא הגיעה למיליארד דולר בשנת 2011. ההשקעה של קוריאה הדרומית ברומניה בשנת 2012 הייתה כ-560 מיליון דולר. בשנת 2014 ייצאה רומניה לקוריאה הדרומית בסך 5.98 מיליארד דולר וייבאה ממנה בסך 6.42 מיליארד דולר.

== נציגויות דיפלומטיות ==
* קוריאה הדרומית מחזיקה ברומניה שגרירות בבוקרשט.
* רומניה מחזיקה בקוריאה הדרומית שגרירות בסיאול.

==הערות שוליים ==
אד קווין

אד קווין (באנגלית: Ed Quinn; נולד ב-26 בפברואר 1968) הוא שחקן אמריקאי.

==ביוגרפיה==
קווין נולד בברקלי שבקליפורניה, הוא סיים תואר ראשון בחוג להיסטוריה באוניברסיטת קליפורניה בברקלי. במהלך לימודיו באוניברסיטה הוא היה חבר באחווה, הוא גם שיחק רוגבי.

הוא עבד כדוגמן בפריז, ברצלונה ומילאנו ולקח חלק ביותר מ-35 פרסומות בינלאומיות. כשחזר לארצות הברית, החל לשחק את תפקיד פין, מדריך החתירה בסדרה "Young Americans", המהווה ספין אוף של הסדרה "דוסון קריק". לאחר מכן הופיע בסדרות "ג'ק וג'יל" ו-"CSI: ניו יורק" ומ-2006 ועד 2008 גילם את ד"ר ניית'ן סטארק בסדרה "אאוריקה".

קווין שיחק בסרט ההמשך של הסרט "גברים בחלל" וב-2011 יצא לאקרנים סרט האימה "The Caller" בו השתתף גם כן.

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:מפיקי קולנוע אמריקאים
קטגוריה:גיטריסטים אמריקאים
קטגוריה:תסריטאים אמריקאים
קטגוריה:דוגמנים אמריקאים
קטגוריה:בוגרי אוניברסיטת קליפורניה בברקלי
קטגוריה:אמריקאים שנולדו ב-1968
נסיכת טנגניקה

נסיכת טנגניקה (שם מדעי: Lates angustifrons) הוא מין של דג גרם גדול ממשפחת הלטסיים האנדמי לאגם טנגניקה שבמזרח אפריקה. למרות שמו הוא רק אחד מארבעה מינים השוכנים באגם לצד המינים: Lates stappersii ,Lates microlepis ו-Lates mariae.
== מאפיינים ==
דג הנסיכה מגיע לאורך מרבי של 200 ס"מ ולמשקל 100 ק"ג, מה שהופך אותו לשני בגודלו לאחר נסיכת הנילוס ולמין הדג הגדול ביותר באגם, אך שבאורכו גם דג ריאות אפריקני משויש משתווה לו. הוא בעל זוג סנפיר גבי גבוהים ורחבים, סנפירי חזה רחבים וזנב משולש. הראש שטוח עם לסתות רחבות המותאמות לבליעת טרף קטן.

זהו מין טורף הניזון בעיקר מדגים אחרים כמו אמנוניים וכמה סרדיניים החיים באגם, להם הוא אורב מצמחי מים.

דג הנסיכה נידוג בכמויות מסחריות למאכל וגם לספורט והאוכלוסיות שלו הצטמצמו במעל 50%, מה שהוביל אותו לסכנת הכחדה.

==קישורים חיצוניים==

==הערות שוליים==

קטגוריה:טקסונים שתוארו בידי ז'ורז' אלבר בולנז'ר
קטגוריה:בעלי חיים שתוארו ב-1906
קטגוריה:לטסיים
קטגוריה:מגה-פאונה של אפריקה
חומות קולדיץ

חומות קולדיץ (באנגלית: The Colditz Story) הוא סרט קולנוע בריטי בשחור-לבן משנת 1955, בבימויו של גאי המילטון, עם ג'ון מילס ואריק פורטמן בתפקידים הראשיים.

התסריט מבוסס על הספר "The Colditz Story" של פטריק רייד (1952) שמתאר את תקופת כליאתו כשבוי מלחמה בטירת קולדיץ ובריחתו משם לשווייץ ב-1942.

הצילומים נערכו בטירת קולדיץ שנמצאת כ-100 ק"מ ממערב לדרזדן שהייתה אז בשטח גרמניה המזרחית.

בטירה שנקראה על ידי הגרמנים Oflag IV-C, נכלאו שבויי בריטים, הולנדים, פולנים וצרפתים, בעיקר כאלה שברחו ממחנות אחרים ונתפסו. האסיר המפורסם ביותר שנכלא שם היה הטייס הקיטע דאגלס באדר לאחר שנתפס בניסיון בריחה.

הגרמנים החשיבו את הטירה למחנה שבויים בעל דרגת סיווג גבוהה ביותר, שהבריחה ממנו נחשבה לכמעט בלתי אפשרית. למרות זאת נכתב בסוף הסרט כי משם היו יותר בריחות מכל מחנות השבויים הגרמנים בשתי מלחמות העולם וכי עד כיבוש הטירה באפריל 1945 היו בה 320 ניסיונות בריחה בהם הצליחו לברוח 5 פולנים, 15 הולנדים, 22 צרפתים ו-14 בריטים....

הסרט היה מועמד לפרס באפט"א לסרט הטוב ביותר.

==תקציר העלילה==
פט רייד (ג'ון מילס) מקגיל (כריסטופר רודס) ווינסלו (בריאן פורבס) מגיעים לטירת קולדיץ לאחר שנתפסו בניסיונות בריחה. בכלא יש שבויים בריטים, צרפתים, הולנדים ופולנים. כל קבוצה מנסה לארגן בריחה משלה ולכן נכשלת. לבסוף נבחר קולונל ריצ'מונד (אריק פורטמן) למפקד השבויים ומתאם כל הפעולות.

מפקד הכלא (פרדריק ולק) מזהיר את כל השבויים כי זה הכלא השמור ביותר וכי כל הבורח מסתכן בנפשו. קצין הביטחון הראשי פרים (דניס שו) מרחרח ומחפש בכל המקומות כדי לגלות מנהרות בריחה.

כל הבריחות מתגלות. ריצ'מונד מתכנן בריחה על ידי כך שהתחפש לקצין גרמני ויעסיק את הזקיף בעת שהבורחים יצאו מפתח המנהרה. התכנית פועלת יפה אבל היוצאים מהמנהרה נתפסים ואחד נפצע. בחקירה מתברר ששבוי פולני היה מודיע שמסר את תוכנית הבריחה בגלל לחץ של הגסטפו על משפחתו. הוא נשפט על ידי השבויים ומוצא להורג.

וינסלו מצליח להימלט בתוך משאית שמובילה כביסה אך נתפס כעבור מספר ימים.

מקגיל מתכנן בריחה ביחד עם רייד אך ריצ'מונד לא מאשר לו ובתגובה הוא מנתר מעל גדר הכלא ונורה למוות. לבסוף מתכנן רייד בריחה של ארבעה שבויים לבושים במדי גרמנים בעת שהשבויים מעלים הצגה לפני חבריהם ומפקדי הכלא. הבורחים מצליחים לעבור את השומרים בהצדעה אך כעבור זמן שניים מהם נתפסים. רייד ווינסלו מצליחים להגיע לשווייץ ושולחים הודעה לריצ'מונד לקול שמחת השבויים.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ג'ון מילס
|פט רייד
|שבוי בריטי
|-
|אריק פורטמן
|קולונל ריצ'מונד
|שבוי בריטי
|-
|בריאן פורבס
|ג'ימי וינסלו
|שבוי בריטי
|-
|כריסטופר רודז
|מקגיל
|שבוי בריטי
|-
|תאודור ביקל
|ונדי
|שבוי הולנדי
|-
|יוג'ין דקרס
|לה טור
|שבוי צרפתי
|-
|פרדריק ולק
|מפקד הכלא
|
|-
|דניס שו
|פרים
|קצין ביטחון גרמני
|}

==קישורים חיצוניים==

*[https://www.youtube.com/watch?v=GdF5oXNC-GU קדימון לחומות קולדיץ], באתר יוטיוב
*[https://www.tcm.com/tcmdb/title/71207/the-colditz-story/#overview חומות קולדיץ], באתר TCM
*[https://www.iaf.org.il/463-18652-he/IAF.aspx המצודה ממנה אי אפשר לברוח], באתר חיל האוויר
קטגוריה:סרטים באנגלית
קטגוריה:סרטי שחור-לבן בריטיים
קטגוריה:סרטי מלחמת העולם השנייה
קטגוריה:שבי במלחמת העולם השנייה: סרטים
קטגוריה:סרטים העוסקים בשבי
קטגוריה:שבי במלחמת העולם השנייה בתרבות
קטגוריה:סרטים מבוססי ספרים
קטגוריה:סרטים ביוגרפיים בריטיים
קטגוריה:סרטים בריטיים המבוססים על סיפור אמיתי
קטגוריה:סרטים בריטיים משנת 1955
יחסי סרביה–רומניה

יחסי סרביה–רומניה הם יחסי החוץ בין רומניה וסרביה. שתי המדינות כוננו יחסים דיפלומטיים ב-19 באפריל 1841.

== היסטוריה ==
אף על פי שסרביה פתחה באופן לא רשמי מעין נציגות דיפלומטית בבוקרשט במרץ 1836,<ref>Reprezentanțele diplomatice ale României, vol. I, 1859–1917, București, 1967, pp. 130–134.</ref> באופן רשמי, הסוכנות הדיפלומטית הסרבית הראשונה בבוקרשט הוקמה בפברואר 1863, עם קוסטה מגזינוביץ', כנציגה הדיפלומטי הראשון. באופן הדדי הוקמה הנציגות הדיפלומטית הרומנית הראשונה בבלגרד ב-24 במרץ 1863 והנציג הדיפלומטי הראשון היה תאודור קלימאק.<ref>G.G. Florescu, "Agențiile diplomatice de la București și Belgrad (1863–1866)", în Romanoslavica XI/1965, pp. 126–131.</ref>

בשנת 1879, כתוצאה מהמעמד הממלכתי העצמאי, הפכו הנציגויות הדיפלומטיות מבלגרד ומבוקרשט לצירויות. לפיכך ב-26 באפריל 1879 הנציגות הדיפלומטית הרומנית בבלגרד הפכה לצירות, ולסקר קטרג'יו מונה לראש המשלחת.<ref>A. A. Căpușan, Diplomați români de elită, vol. II, ediția a II-a, București, 2009, p. 13.</ref> בקיץ 1879 מילאן א' פטרונייביץ' הפך לציר התושב הראשון של סרביה ברומניה.<ref>Bogdan Catana, Relații diplomatice româno-sârbe, 1880–1913, Craiova, 2009, p. 74.</ref> מאוחר יותר, לאחר שרומניה וסרביה הפכו לממלכות, ב-1881 וב-1882, נציגיהן הדיפלומטיים הפכו ל"שליחים מיוחדים". רק בשנת 1939 נהפכו הצירויות מבלגרד ובוקרשט לשגרירויות.

עם זאת, ניתוק הדרגתי של היחסים הבינלאומיים בין רומניה וסרביה (באותה תקופה יוגוסלביה) התרחש במאי 1941, לאחר שרומניה הכירה בעצמאותה של המדינה העצמאית של קרואטיה בשליטת גרמניה, מפני שרומניה הייתה אז חלק ממדינות הציר.

כיום, כסמל ליחסים הטובים בין רומניה וסרביה, יש ברומניה משפט שאומר "לרומניה יש רק שני חברים: הים השחור וסרביה".<ref></ref> עם זאת, ביטוי זה ומצב היחסים בין שניהם הועמדו בסימן שאלה ברומניה כתוצאה ממצבם של הרומנים בעמק טימוק בסרביה, שם הם מכונים "ולאכים".<ref></ref>

== שיתוף פעולה דיפלומטי ==
שתי המדינות חברות מלאות בתהליך שיתוף הפעולה של דרום מזרח אירופה, בברית היציבות לדרום מזרח אירופה, ביוזמת מרכז אירופה, ביוזמת השיתוף הפעולה בדרום מזרח אירופה ובארגון שיתוף הפעולה הכלכלי בים השחור. כמו כן רומניה חברה באיחוד האירופי וסרביה מועמדת להצטרפות לאיחוד האירופי. שתי המדינות מתנגדות בתוקף להכרזת העצמאות של קוסובו בשנת 2008. רומניה תמכה בתוקף בשלמותה הטריטוריאלית של סרביה.

== סרבים ברומניה ==
הסרבים ברומניה הם מיעוט אתני מוכר. על פי מפקד האוכלוסין בשנת 2011, היו ברומניה 18,076 סרבים (~ 0.1%). סרבים מתגוררים בעיקר במערב רומניה, בחלק הרומני של אזור באנאט, שם הם מהווים רוב מוחלט בשתי קומונות ורוב יחסי באחד האחרים.

== רומנים בסרביה ==
הרומנים של סרביה הם מיעוט אתני מוכר. על פי מפקד האוכלוסין של 2011, בסרביה היו 29,332 רומנים (~ 0.4%), בעוד 35,330 אנשים הכריזו שהם ולאכים. ישנן דעות שונות בקרב חלק מהוולאכים בשאלה האם יש להתייחס אליהם כאל רומנים או כבעלי לאום ייחודי. הרומנים והוולאכים של סרביה חיים בעיקר בצפון מזרח סרביה, בעמק טימוק ובחלק הסרבי של אזור באנאט ליתר דיוק, שם הם מהווים מיעוט בשתי עיריות ובוויבודינה. לוולאכים מעמק טימוק אין בתי ספר שבהם הם מתרגלים את שפת האם שלהם.

== נציגויות דיפלומטיות ==
שגרירות סרביה בבוקרשט
* רומניה מחזיקה בסרביה שגרירות בבלגרד וקונסוליה כללית בוורשאץ.
* סרביה מחזיקה ברומניה שגרירות בבוקרשט וקונסוליה כללית בטימישוארה.

== קישורים חיצוניים ==

== הערות שוליים ==
אריה אורני

אריה אורני (פיכמן) (1920 - 29 ביולי 1954) היה מצנחני היישוב.

== ביוגרפיה ==
אורני איש תנועת "דרור" נולד בחוטין, רומניה, עלה ארצה. עם התארגנות צנחני היישוב היה בין המתנדבים ובין אלה שעברו את כל תהליכי המיון והאימונים.

בלילה שבין 30 בספטמבר ובין 1 באוקטובר 1943 יצאו עם חברו הטוב אריה (ליובה) גוקובסקי (יהודה אחישר) לטיסה שאמורה הייתה להצניח אותם בנקודה במרחק 60 קילומטרים מבוקרשט. משימתם הייתה להפיץ כרוזים בקו טימישוארה-בוקרשט, לבדוק את תגובות המערך הנ"מ הרומני ולהעריך את קיבולת התנועה על הדנובה. מטוסם נקלע לאש נ"מ חזקה והצניח אותם בסמוך לבוקרשט.הם נלכדו על ידי הז'נדרמריה הכפרית, לבושים במדי צבא בריטיים, לא היו מזוינים והציגו את עצמם בשמות "יוסף חנני" ו"גדעון יעקבסון", מבלי לגלות לשוביהם שהם יודעים רומנית. השניים נחקרו, אך לא עונו, והם רמזו לחוקריהם, רמז שהועבר ליון אנטונסקו, שעתידהּ של רומניה תלוי ביחס שיינתן ליהודיה.

הידיעה על לכידת הצנחנים הגיעה לשגריר הגרמני וממנו להרמן גרינג. הגסטפו נכנס לעניין ודרש את הסגרתם לידיו, אך אנטונסקו סירב. הלחצים הגרמניים נמשכו ולבסוף הסכימו הרומנים לשלוח ביום 9 באוקטובר 1943 את המכונה "גדעון יעקבסון", בליווי קצינים רומנים, לחקירה בגרמניה. אחרי שהוחזר "גדעון יעקבסון" לרומניה התברר מדו"ח החקירה שהוא לא חידש שום דבר בחקירה הגרמנית. שני השבוים נפגשו מחדש (לאחר כמה שבועות בבתי חולים) במחנה השבויים ושוחררו משביים, יחד עם יתר שבויי בעלות הברית, בימים 2 ו-3 בספטמבר 1944.

ב-29 ביולי 1954, בעצרת זיכרון לצנחנים שלא שבו, שנערכה בקיבוץ מעגן, נפל לתוך הקהל אווירון קל, במה שנודע כאסון מעגן, ובין 17 ההרוגים היו גם אריה פיכמן.
טבלת הנצחה בבית הצנחן במעגן, לנספים באסון מעגן, שמו של פיכמן בשורה העשירית

== לקריאה נוספת ==
*זרבבל גלעד-עורך, מגן בסתר, הוצאת הסוכנות היהודית לארץ ישראל, תש"ט.
*יואב גלבר, צנחני התקווה, הוצאת משרד הביטחון, התשנ"ה.

קטגוריה:צנחני היישוב
קטגוריה:יהדות חוטין
קטגוריה:ישראלים שנולדו ב-1920
קטגוריה:ישראלים שנפטרו ב-1954
סכר גג'ואובה

סכר גג'ואובה (בסינית: 长江葛洲坝水利枢纽工程; בפין-יין: chángjiāng gězhōubà shuǐlì shūniǔ gōngchéng) הוא סכר הידרואלקטרי גדול במרכז סין, בעיר ייצ'אנג שבמחוז חוביי, הממוקם על נהר הואנגבו, חלק מנהר יאנגצה.<ref name=":0"></ref>

בניית הסכר החלה ב-30 בדצמבר 1970 והסתיימה ב-10 בדצמבר 1988.<ref name=":0" /><ref name=":1"></ref>

התחנה מספקת 2,715 מגה ואט חשמל על ידי 21 טורבינות.<ref name=":0" /><ref name=":1" />

הקמת סכר גג'ואובה וסכרים אחרים על נהר היאנגצה נחשבת בעיני מדענים לאחד הגורמים העיקריים לדעיכה ולהכחדה של הצמחייה בסין.

הסכר מופעל על ידי תאגיד שלושת הערוצים של סין.

== מיקום ==
באזור הסכר, נהר היאנגצה מתרחב מ-300 מטר רוחב, לכ-2200 מטר רוחב. הסכר בנוי בחלקו על שני איים המפצלים את הנהר לשלושה ערוצים: האי גג'ואובה והאי שיבה, ומכאן גם שמו של הסכר.

== ייצור החשמל ==
התפוקה השנתית הממוצעת היא 15.7 מיליארד קילוואט-שעה.<ref name=":0" /><ref name=":1" /> החשמל מועבר באמצעות קווי מתח גבוה לערים שאנגחאי וווהאן ולמחוזות חנאן וחונאן.

== בניה ומבנה ==
ממשלת מחוז חוביי רצתה להתחיל לבנות את הסכר כבר ב-1969, אך בקשתה נדחתה.

בניית הסכר החלה ב-30 בדצמבר 1970 ובפברואר 1971 כבר עבדו בבניית הסכר למעלה מ-55,000 אנשי בנייה. בניית הסכר הסתיימה ב-10 בדצמבר 1988.<ref name=":0" /><ref name=":1" />

אורכו של הסכר הוא 2,595 מטר וגובהו המרבי של 47 מטר. נפחו של המאגר הוא 1.58 קילומטר מעוקב.

מהאזור פינו 55.3 מיליון מטרים רבועים של אדמה וסלעים, ומילוא את האזור ב-3.2 מיליון מטרים רבועים של אדמה וסלעים, 9.8 מיליון מטרים רבועים של בטון ו-623,300 טון של פלדות מבניות.

=== תאי השיט ===
בסכר ישנם שלושה תאי שיט לספינות, אורכם של שני תאי השיט הראשונים הוא 280 מטר, רוחבם הוא 34 מטר וגובהם הוא 5 מטר. אורכו של תא השיט השלישי הוא 120 מטר, רוחבו הוא 18 מטר וגובהו הוא 3.5 מטר. בשני תאי השיט הראשונים יכולות לעבור ספינות השוקלות עד 10,000 טון, ובתא השיט השלישי יכולות לעבור ספינות השוקלות עד 3,000 טון.<ref name=":0" /><ref name=":1" />

=== תחנות הכוח והטורבינות ===
בסכר ישנן שתי תחנות כוח המספקות 14,100 ג'יגה ואט בשנה על ידי 21 טורבינות. 19 טורבינות מפיקות 125 מגה ואט, מתוכן 14 בתחנת הכוח הימנית והראשית ו-2 טורבינות מספקות 170 מגה ואט, שתיהן בתחנת הכוח השמאלית והמשנית. ישנן 14 טורבינות בתחנת הכוח הימנית והראשית ו-7 טורבינות בתחנת הכוח השמאלית והמשנית.<ref name=":0" /><ref name=":1" />

תחנת הכוח הימנית, שהיא התחנה הראשית, יכולה למנוע הסבה של 10.2 מיליון טון פחם בשנה לחשמל.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
גג'ואובה
קטגוריה:יאנגצה
קטגוריה:הרפובליקה העממית של סין: תחנות כוח הידרואלקטריות
קטגוריה:חוביי
קטגוריה:תאגיד שלושת הערוצים של סין
לעולם ישנה אדם לתלמידו דרך קצרה

לעולם ישנה אדם לתלמידו דרך קצרה הוא כלל חינוכי המדריך את המורה ללמד ולנסח את החומר בדרך קצרה ככל הניתן, כדי להקל על התלמיד בזכירת החומר, וכדי שלא יתבלבל.

==מקור==

מקור הציטוט הוא בגמרות בחולין ובפסחים, ובשתיהן מובא הכלל בשם התנא רבי מאיר.

הרמב"ם הביא את הכלל בלשון הגמרא במשנה תורה, ובנוסף כתב: .

==קישורים חיצוניים==
* 

==הערות שוליים==

קטגוריה:מונחים תלמודיים
קטגוריה:חינוך
יוסי אילוק

יוסי אילוק (נולד בשנת 1968) הוא מנהל הלוגיסטיקה, הנכסים, הביטחון וההמשכיות העסקית בבנק הפועלים. קצין בצה"ל במילואים בדרגת תת-אלוף, בתפקידו האחרון כיהן כקצין הלוגיסטיקה הראשי באגף הטכנולוגיה והלוגיסטיקה. קודם לכן כיהן בתפקיד ראש מחלקת לוגיסטיקה באגף הטכנולוגיה והלוגיסטיקה, קצין הלוגיסטיקה של פיקוד הצפון ומפקד המרכז לאימונים לוגיסטיים בזרוע היבשה. לאחר שחרורו עמד בראש משל"ט הקורונה במשרד הבריאות.

== ביוגרפיה ==
אילוק נולד בירושלים, החל את שירותו בצה"ל כלוחם בחיל השריון, שימש כמפקד טנק וכרב-סמל פלוגתי, בהמשך יצא לקורס קציני לוגיסטיקה ומילא שורה של תפקידים במערך השדה ביניהם, קצין הלוגיסטיקה וקצין ההספקה של עוצבת כפיר (חטיבה 500), מפקד אגד תחזוקה 851 בעוצבת הפלדה (אוגדה 162), קצין הלוגיסטיקה של עוצבת עידן (אוגדה 340), קצין הלוגיסטיקה של עוצבת הפלדה (אוגדה 162) וכן שורת תפקידים נוספים.

במסגרת תפקידיו עסק יוסי במרכיבי שרשרת ההספקה, בתחום ניהול המלאי, בלוגיסטיקה בשיגרה ובחירום בתחום הבינוי והתשתיות ובכלל זה העברת עוצבת עידן (אוגדה 340) מארבעה מחנות בפיקוד המרכז למחנה נחשונים.

באוקטובר 2016 הועלה לדרגת תת-אלוף ומונה לקצין הלוגיסטיקה הראשי של צה"ל. במסגרת תפקידו זה יוסי היה אחראי על מערך הסיוע המנהלתי בצה"ל, הקים את מערך המזון ואת מערך החדשנות בחיל הלוגיסטיקה, קידם רבות את תפיסת ניהול כח האדם הלוגיסטי בחובה, בקבע ובמילואים, פיקד על קריית ההדרכה של צה"ל בנגב ועסק במיזוג המרכזים הלוגיסטיים התפעוליים של אגף הטכנולוגיה והלוגיסטיקה למרכז ההספקה האחוד (המרה"ס) לרבות הובלת תפיסת בנין הכח והמבנה הארגוני של המרה"ס.

בפברואר 2020 סיים את תפקידו זה ופרש משירות פעיל בצה"ל.

לאחר שחרורו מונה לראש מרכז שליטה הלאומי למאבק בנגיף הקורונה במשרד הבריאות, תפקיד בו שימש עד פברואר 2022.

במרץ 2022 מונה אילוק לתפקיד מנהל הלוגיסטיקה, הנכסים, הביטחון וההמשכיות העסקית בבנק הפועלים.
בנוסף, באחריותו פרויקט "פועלים סנטר" - הקמת מבנה חדש שירכז את כלל מבני ההנהלה הראשית של הבנק במבנה חדשני ומתקדם בתל אביב.

אילוק בעל תואר ראשון בלוגיסטיקה וכלכלה מאוניברסיטת בר-אילן, תואר שני במנהל ומדיניות ציבורית מאוניברסיטת בן-גוריון, ותואר שני נוסף במדעי המדינה-ביטחון ואסטרטגיה, במסגרת המכללה לביטחון לאומי (מב"ל) ואוניברסיטת חיפה. בוגר קורס מטה ופיקוד אותו סיים בהצטיינות, קורס דירקטורים ונושאי משרה בכירה וקורס לניהול פיננסי וקריאת דו"חות כספיים מאוניברסיטת תל אביב.

אילוק נשוי ואב לארבעה, מתגורר ביישוב קידר.

קטגוריה:קציני לוגיסטיקה ראשיים
קטגוריה:עובדי משרד הבריאות
קטגוריה:תתי-אלופים בצה"ל
קטגוריה:בוגרי תיכון דנמרק
קטגוריה:בוגרי אוניברסיטת בר-אילן
קטגוריה:מועצה אזורית גוש עציון: אישים
קטגוריה:ישראלים שנולדו ב-1968
The Mad Hatter

The Mad Hatter (בעברית: הכובען המטורף) הוא אלבום האולפן ה-11 של פסנתרן הג'אז האמריקאי צ'יק קוריאה, שיצא בשנת 1978 על ידי חברת התקליטים פולידור רקורדס. האלבום הוא אלבום קונספט המבוסס על ספרו של לואיס קרול, "הרפתקאות אליס בארץ הפלאות".

== דירוגים וביקורות ==

האלבום התקבל בצורה חיובית בקרב המבקרים, אך לא באופן מיוחד והוא לא זכה לתשואות רבות. בסקירה רטראקטיבית באתר 'Progrography' נכתב כי "ללא הקונספט של אליס בארץ הפלאות המקשר בין השירים, The Mad Hatter היה פשוט עוד אחד מאלבומי הג'אז האקלקטיים של קוריאה מסוף שנות השבעים. אך בכך שהוא מעניק ליצירות נושא [...] קוריאה מעניק לנו חלון רחב יותר למוזיקה ממה שהיה קיים בדרך אחרת".

האלבום הגיע למקום ה-6 במצעד אלבומי הג'אז של בילבורד ולמקום 61 במצעד אלבומי הפופ.
== רשימת רצועות ==

==משתתפים==
*צ'יק קוריאה - פסנתר; פסנתר חשמלי (פנדר רודס); קלידים; מרימבה; כלי הקשה; הפקה; כתיבה, הלחנה ועיבוד
*ג'ו פארל - סקסופון טנור; חליל
*הרבי הנקוק - פסנתר חשמלי (פנדר רודס)
*ג'יימי פאונט - קונטרבס (קטעים 3, 5, 7)
*אדי גומז - קונטרבס (קטעים 4, 6, 8-9)
*סטיב גאד - תופים (קטעים 4, 6, 8-9)
*הארווי מייסון - תופים (קטעים 3, 5)
*גייל מורן - שירה
*כלי נשיפה:
**סטיוארט בלומברג - חצוצרה
**ג'ון רוזנבורג - חצוצרה
**ג'ון תומאס - חצוצרה
**רון מוס - טרומבון
*כלי מיתר:
**צ'ארלס ויל - כינור
**קנת ירק - כינור
**דניס באפום - ויולה
**מייקל נוואק - ויולה
**דניס קארמאזין - צ'לו

==קישורים חיצוניים==

==הערות שוליים==

קטגוריה:צ'יק קוריאה
קטגוריה:אלבומי קונספט
אדמות סקר

אדמות סקר הן שטחים שמעמדם החוקי נמצא בהליכי הסדרה. אלו קרקעות שאין עליהן רישום בעלות פרטית מוכר ושאינן כלולות באדמות המדינה שנרשמו בימי העות'מאנים והבריטים.

באזורים אלו מתנהל סקר שנועד להסדיר את מעמדן של הקרקעות כאדמות מדינה. הדבר נעשה באמצעות הליך הכולל בחינה של תצלומי אוויר מתקופות שונות על מנת לוודא שהשטח לא עובד או יושב בתקופה כלשהי; סיור מדוקדק בשטח במטרה לגלות עדויות לעיבוד או שימוש אחר בקרקע, שעשוי ללמד על יצירתה של חזקת שימוש במקום; ולבסוף פרסום בסביבה הקרובה על הכוונה להכריז על השטח כאדמות מדינה. בשלב זה מוזמנים בעלי התביעות לפנות לוועדת עררים ולהציג עדויות לכך שמדובר באדמה פרטית.

אם מתברר כי אין על השטח בעלות פרטית כלשהי, מוכרז המקום כאדמות מדינה<ref></ref>.

== ראו גם ==
* מעמד הקרקעות ביהודה ושומרון
* תפיסת קרקעות ביהודה ושומרון

==הערות שוליים==

קטגוריה:ישראל: מקרקעין
קטגוריה:דיני מקרקעין
An Evening with Herbie Hancock & Chick Corea: In Concert

An Evening with Herbie Hancock & Chick Corea: In Concert (בעברית: ערב עם הרבי הנקוק וצ'יק קוריאה: בקונצרט) הוא אלבום הופעה שהוקלט במהלך מספר הופעות חיות בפברואר 1978. האלבום כולל אך ורק קטעים של הרבי הנקוק וצ'יק קוריאה, כל אחד מהם על פסנתר משלו, לבדם על הבמה. השימוש בפסנתר אקוסטי בלבד היה חריג בתקופה זו, שכן רוב אמני הפיוז'ן מאותה תקופה העדיפו שימוש בפסנתר חשמלי. האלבום יצא מעט לאחר הופעה המקורית על ידי חברת ההקלטות פולידור רקורדס.

== דירוגים וביקורות ==

סי מיכאל ביילי ממגזין All About Jazz כתב כי "בשנת 1978, תקופת שיאו של פיוז'ן, היה זה חדשני מצד שני מוזיקאים הידועים ברגישות החשמלית שלהם לצאת ולנגן באופן אקוסטי [...] התקליט מתחיל ב"Someday My Prince Will Come", אותו שיר מצויר מצחיק ומטופש שבוצע על ידי מיילס דייוויס. שני הפסנתרנים מנגנים את זה באיכות חלומית, שמיימית".

האלבום הגיע למקום ה-8 במצעד אלבומי הג'אז של בילבורד ולמקום 100 במצעד הבילבורד 200.
== רשימת רצועות ==

==משתתפים==
*צ'יק קוריאה - פסנתר כנף
*הרבי הנקוק - פסנתר כנף
==קישורים חיצוניים==

==הערות שוליים==

קטגוריה:צ'יק קוריאה
קטגוריה:אלבומים משותפים
אריה לופסקו

אריה (ריקו) לופסקו (3 במאי 1913– 17 בפברואר 1991) היה מצנחני היישוב.

== ביוגרפיה ==
אריה (ריקו) לופסקו נולד בעיר פולושטי ברומניה והיה הצעיר במשפחה עם שבעה ילדים, ציונית מהמעמד הבינוני. בגיל צעיר הצטרף לתנועת השומר הצעיר והתחנך לעלייה לארץ ישראל. במסגרת זו עבר הכשרה והכנה לעבודה בחקלאות.

ב־25 בדצמבר 1932 עלה עם חברי התנועה לארץ ישראל. יחד עם קבוצת "מלט" עבר להכשרה בפתח תקווה ומשם עברה הקבוצה בשנת 1934 להשלים את קיבוץ שריד. עבד בשדה, בסלילת כבישים וכנהג.

עם הקמת הפלמ"ח, הצטרף לשורותיו לפלוגה ב'. נשלח לקורס מפקדי מחלקות ביבנאל, והיה מפקד יחידת הפלמ"ח בקיבוץ אילון.

כאשר הוחלט לגייס מתנדבים מקרב יהודי ארץ ישראל לצאת לשליחות הצלה באירופה, התנדב וגויס לצבא הבריטי. הוא הצטרף למשלחת השליחים-הצנחנים וצנח ברומניה ב-3 במאי 1944 יחד עם יצחק שחם (מקרסקו). הוא נתפס וישב בכלא מספר חודשים.

עם תום המלחמה נשאר ברומניה ופעל בארגון עליית יהודי רומניה לארץ ישראל. היה מעורב בשילוח ה"פאן יורק" וה"פאן קרסנט" ועליהן כ-15000 יהודים. הוא המשיך בפעילות זו עד שנת 1949, ושב ארצה לקיבוצו שריד.

בקיבוץ השתלב בחיי המשק והיה פעיל במשך שנים רבות כגזבר, מקים ומנהל המפעל לאופני השחזה "גמל" ועבד במטע האבוקדו. הוא מילא תפקידים מחוץ לקיבוץ: גזבר ומנהל קואופרטיב המשאיות "התבור", גזבר "פרי-העמק" וממנהלי ארגון המשאיות תחבורה", יועץ בנושאי פיתוח ותחבורה, לחוף השנהב ומצרים.

היה נשוי לגיטה, בושקה ומרים. ילדיו - רמי, ניבה ודובי.

נפטר ב-17 בפברואר 1991 ונטמן בקיבוצו שריד.

קטגוריה:צנחני היישוב
קטגוריה:ישראלים ילידי רומניה
קטגוריה:לוחמי הפלמ"ח
קטגוריה:שריד (קיבוץ): אישים
קטגוריה:אישים הקבורים בשריד
קטגוריה:ישראלים שנולדו ב-1913
קטגוריה:ישראלים שנפטרו ב-1991
מימי וב

אמיליה וב (באנגלית: Amelia Webb; נולדה ב-23 ביולי 2000),<ref name=SRS></ref><ref name="OCC"></ref> הידועה בשם הבמה מימי וב (באנגלית: Mimi Webb), היא זמרת-יוצרת בריטית. היא ידועה בשל הסינגל שלה "Before I Go", בהשתתפות צ'ארלי ד'אמליו, שזכה להצלחה בטיקטוק, והסינגל "Good Without", שהגיע בשיאו למקום השביעי במצעד הסינגלים האירי ולמקום השמיני במצעד הסינגלים הבריטי.

== ביוגרפיה ==
וב נולדה בקנטרברי, אנגליה, הממלכה המאוחדת ב-2000, והיא גדלה שם עם הוריה ואחיה. היא למדה לנגן בגיטרה ובפסנתר, והחלה לכתוב שירים משלה כשהייתה בת 13. השפעותיה המוזיקליות הם אדל, איימי ויינהאוס, אמילי סאנדיי, סם סמית', לואי ארמסטרונג, אטה ג'יימס, אלה פיצג'רלד ונט קינג קול.<ref name="BringinItBackwards"></ref><ref></ref><ref name=":0"></ref>

בגיל 16, היא עברה לגור בברייטון, בשביל ללמוד במכון למוזיקה מודרנית הבריטית והאירית . בפברואר 2019, כשהייתה בת 18, היא הוחתמה בחברת התקליטים אפיק רקורדס.

== קריירה ==
באפריל 2020, וב הוציאה, בשיתוף פעולה עם צ'ארלי ד'אמליו, את הסינגל "Before I Go".<ref></ref><ref></ref><ref></ref> נכון ליולי 2021, הסינגל נצפה למעלה מ-85 מיליון צפיות בטיקטוק, והושמע למעלה מ-22 מיליון פעמים בספוטיפיי.<ref></ref> בהמשך השנה, היא הוציאה את הסינגל "I'll Break My Heart Again", שהושמע למעלה מ-5 מיליון פעמים בספוטיפיי.

ב-2021, היא הוציאה את הסינגל "Reasons", שהושמע למעלה מ-10 מיליון פעמים בספוטיפיי. בנוסף, הסינגל הושמע ב-BBC Radio 1.<ref></ref> הסינגל הגיע, בשיאו, למקום ה-85 במצעד הסינגלים הבריטי.

ב-26 במרץ 2021, היא הוציאה את הסינגל "Good Without". הסינגל הושמע למעלה מ-64 מיליון פעמים בספוטיפיי. הסינגל הגיע בשיאו למקום השביעי במצעד הסינגלים האירי,<ref name="ire_090721"></ref> ולמקום השמיני במצעד הסינגלים הבריטי.<ref name=":1"></ref> ב-2 ביוני באותה שנה, היא ביצעה את השיר בתוכנית האירוח הקומית האמריקאית, המופע של אלן דג'נרס.

ב-11 ביוני 2021, היא הוציאה את הסינגל "Dumb Love". הסינגל הגיע בשיאו למקום ה-12 במצעד הסינגלים הבריטי, למקום ה-12 במצעד הסינגלים האירי ולמקום הראשון בשוודיה.

ב-10 בספטמבר 2021, היא הוציאה את הסינגל "24/5".<ref></ref>

ב-22 באוקטובר 2021, וב הוציאה את המיני-אלבום הראשון שלה, Seven Shades of Heartbreak.<ref></ref>

היא נכללה ברשימה האירופאית פורבס 30Under30 לשנת 2023.<ref></ref>

==דיסקוגרפיה==
===אלבומי אולפן===
* 2023: Amelia

===מיני-אלבומים===
* 2021: Seven Shades of Heartbreak

== קישורים חיצוניים ==

* 

== הערות שוליים ==

קטגוריה:אמנים בריטים הידועים בשם במה
קטגוריה:מוזיקאיות בריטיות
קטגוריה:זמרות בריטיות
קטגוריה:זמרים בריטים
קטגוריה:פזמונאיות בריטיות
קטגוריה:זמרות-יוצרות בריטיות
קטגוריה:מוזיקאים אנגלים
קטגוריה:מוזיקאיות אנגליות
קטגוריה:פזמונאים בריטים
קטגוריה:זמרים-יוצרים בריטים
קטגוריה:פורבס 30Under30: אירופה
קטגוריה:ילידות 2000
קטגוריה:אנגלים שנולדו ב-2000
הטבלה כפויה לנצרות

הטבלה כפויה לנצרות היא הטבלה לנצרות בניגוד-לרצונו של האדם להיטבל לדת זו. התאולוגים הנוצרים נחלקו בשאלת השימוש בהטבלה כפויה ובשאלת התוקף של הטבלה כזו. יחד עם זאת, במהלך ההיסטוריה של הנצרות, הביאו הכוח והאינטרסים הפוליטיים והמדיניים של המסיונרים והצלבנים לעיתים להטבלה כפויה והמרה דתם של אישים או אוכלוסיות ברחבי העולם, לדת הנוצרית.

== היסטוריה ==
בסוף המאה ה-4 כאשר הנצרות הפכה לדת ממוסדת ברומא העתיקה, החלה מחלוקת אודות אמצעי הכפייה להתנצרות של אנשים שאינם-נוצרים.

בתקופת הנצרות הקדומה לא נעשה שימוש בטבילה הכפויה לצורך מיסיון. במקום זאת, דתו של הפרט התבססה על אמונתם של מנהיג העם או השבט: אם מנהיג של עם או שבט נכנס לנצרות באמצעים שלווים או אלימים, כל בני עמו או שבטו טבלו בעקבותיו. עם זאת, זו לא הייתה טבילה כפויה ממשית.

הטבילה הכפויה ידועה ממלחמות סקסוניה בקרל הגדול, שם הוטבלו רבים. בהטבלה זו ניתנה ביקורת והתנגדות קשה על ידי אלקווין.<ref name="Hartmann">Wilfried Hartmann: Karl der Große. Kohlhammer, Stuttgart 2010, , S. 162 f.</ref> טבילת כפויה שימשה מדי פעם גם כנגד יהודים, במיוחד כתוצאה מגירוש יהודי ספרד בשנת 1492 על ידי המלכים הקתולים, איזבלה הראשונה, מלכת קסטיליה ופרננדו השני, מלך אראגון.

באמריקה הלטינית לא נערכו טבילות כפויות לנצרות. לדוגמה, בפרגוואי שם לא הקונקיסטאדור הספרדים והפורטוגלים היו אלה שעמדו בראש עבודות המיסיון - אלא המסדר הקתולי של הישועים, ולכן לא הייתה טבילה כפויה לדת הנוצרית.

היינריך הרביעי, קיסר האימפריה הרומית הקדושה, העניק כתב זכויות ליהודים בו אסר הטבלה כפויה שלהם לנצרות.<ref></ref> 

עד אמצע המאה ה-19 נערכו מדי פעם טבילות כפויות בגרמניה ובאוסטריה. הורים שבגלל אמונתם האידאולוגית לא רצו שילדיהם יוטבלו, למשל בפטיזם, יהודים ואתאיסטים, נאלצו במקרים רבים להסכים לכך שילדיהם יוטבלו באיום של עונשים חמורים. אם הם סירבו לתת את הסכמתם, רשויות כנסיית המדינה הציגו את הילדים באופן רשמי לטבילה. ההורים לא רק נאלצו לשלם עבור הליך זה, אלא גם קיבלו עונשי מאסר וקנסות על אי הסכמתם.

==ראו גם==
* הטבלת יהודי פורטוגל לנצרות
* אנוסים
* טבילה לנצרות
* אגן טבילה
* מיסיון
* מסיונרים
* מסעי הצלב
* הצלבנים

== לקריאה נוספת ==
* לוץ א. פון פדברג, Christianisierung im Mittelalter, אגודת הספרים המדעית, דרמשטאדט 2006, .

== קישורים חיצוניים ==
* [http://www.steinheim-institut.de/edocs/kalonymos/kalonymos_2000_3.pdf#P.1 האפיפיור פיוס התשיעי על טבילה כפויה וחטיפה של ילד יהודי] (קובץ PDF; 1.21 מגהבייט)

== הערות שוליים ==

קטגוריה:טבילה לנצרות
I Wanna Be Your Slave

I Wanna Be Your Slave הוא שיר של להקת הרוק האיטלקית מונסקין, מתוך אלבום האולפן השני שלהם, Teatro d'ira: Vol.1. השיר הצליח להגיע לעשירייה הפותחת במצעדים ברחבי אירופה, כולל במקום הראשון בפינלנד, והפך לוויראלי במצעדים בספוטיפיי. זהו השיר השני של הלהקה שהגיע לטופ 20 של מצעד הסינגלים הבריטי והראשון שמגיע לטופ 10, והשני שהגיע לטופ 10 של בילבורד גלובל 200. הוא זכה בתואר הפלטינה מטעם איגוד תעשיית ההקלטות האיטלקי.

ב-16 ביולי 2021, השיר יצא לאור באופן רשמי לתחנות הרדיו האיטלקיות כסינגל מאלבום האולפן השני שלהם.<ref name="release2"></ref> הוא זכה למעמד של תקליטון פלטינה באיטליה, פינלנד ופולין, פלטינה משושה ברוסיה וזהב באוסטריה, יוון, אירלנד, נורווגיה, פולין, שוודיה וטורקיה.<ref></ref><ref></ref>

מגזין המוזיקה והתרבות BBC Culture סיקר את השירים והאלבומים שיצאו לאור בשנת 2021, וכלל את השיר ברשימתם "10 האלבומים הטובים ביותר של 2021 ׁ<small>(דירוג של אלבומים ושירים)</small>".<ref></ref><ref></ref>

== רקע ומילים ==
השיר מדבר על דואליות ביחסי אהבה,<ref></ref> "האובססיה ואיך הם מוכנים לשעבד את עצמם אם זה מה שנדרש כדי לזכות במישהו המיוחד הזה."<ref name="Wiwi0605"></ref> על פי הכותב דמיאנו דייוויד, השיר "מתאר בגסות את כל היבטי המיניות וכיצד הם יכולים להשפיע בחיי היומיום. הכנסנו כמה ניגודים: 'אני השטן, אני עורך דין, אני רוצח, אני בחורה בלונדינית', אנחנו רוצים להעביר את הרעיון שאנחנו לא צריכים להיות עם זהות אחת, לכולם יכולות להיות פנים רבות."<ref></ref>

== וידאו קליפ ==
ב-5 ביולי 2021 הודיעה הלהקה על קליפ רשמי, אשר שוחרר בערוץ היוטיוב שלה ב-15 ביולי.<ref></ref>

== הצלחה מסחרית ==
השיר הגיע למקום הראשון בפינלנד ובסלובקיה, והגיע גם לעשירייה הראשונה באיטליה, ארץ מוצאם של הלהקה, וכן באוסטריה, צ'כיה, דנמרק, גרמניה, יוון, אירלנד, ליטא, הולנד, ניו זילנד, נורווגיה, שוודיה. ושווייץ. עד 15 ביוני 2021, השיר הוזרם 5.8 מיליון פעמים בבריטניה על פני השמעת שמע ווידאו, ויותר מ-61 מיליון פעמים בספוטיפיי.<ref name="RLI1506"></ref><ref name="OffChar156"></ref> ב-21 ביוני, השיר הפך לשיר השני של הלהקה שהגיע היישר אל העשירייה הפותחת של הבילבורד גלובל 200.<ref></ref> השיר היה בראש מצעד שירי הרוק הכבד בארצות הברית ב-26 ביוני 2021.<ref></ref> מלבד תוארי הפלטינה באיטליה והזהב באוסטריה ויוון, השיר זכה בתוארי הזהב באירלנד, פולין וטורקיה.<ref></ref>

== מיקומי שיא ==

==קישורים חיצוניים==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי מונסקין
קטגוריה:שירים באנגלית
קטגוריה:שירים על מיניות
קטגוריה:שירי הארד רוק
קטגוריה:סינגלים שהגיעו למקום הראשון בסלובקיה
קטגוריה:סינגלים שהגיעו למקום הראשון בפינלנד
קטגוריה:שירי כסף בממלכה המאוחדת
קטגוריה:שירי זהב באוסטרליה
קטגוריה:זוכי פרס הווידאו קליפים של MTV: קליפים
קטגוריה:סינגלים בהוצאת סוני מיוזיק אנטרטיינמנט
קטגוריה:סינגלים בהוצאת RCA רקורדס
הבחירות לאספת הנבחרים השנייה

הבחירות לאספת הנבחרים השנייה התקיימו ב-6 בדצמבר 1925. תוצאות הבחירות קבעו את הרכב הסיעות באספת הנבחרים השנייה. אחדות העבודה בראשות דוד בן-גוריון נותרה המפלגה הגדולה ביותר. בנוסף לכך, כמחצית מהקולות בבחירות הלכו לרשימות הקשורות לאיגודים עובדים<ref>"Palestine Parties" The Times, 18 December 1925, p13, Issue 44148</ref>.

מספר המושבים של האספה צומצם מ-314 מושבים ל-221 מושבים.

== מערכת הבחירות ==
גם לאחר הבחירות הראשונות לאספת הנבחרים נמשך הוויכוח בנושא מתן זכות הבחירה לנשים<ref name="SZA1">Zalman Abramov (1976) Perpetual dilemma: Jewish religion in the Jewish State Fairleigh Dickinson Univ Press, p108</ref>. ב-1923 קראו אנשי תנועת המזרחי לערוך משאל עם (לגברים בלבד) האם לתת לנשים זכות הצבעה, ואיים לפרוש מהנהגת היישוב אם משאל שכזה לא התקיים. בסופו של דבר החליט הוועד הלאומי בנובמבר 1925 לערוך משאל עם, אך גם נשים היו אמורות לקחת חלק במשאל. בעקבות כך, המפלגה החרדית "אגודת ישראל" קראה להחרים את המשאל, בסופו של דבר תנועת המזרחי והוועד הלאומי הסכימו לבטל את המשאל.

מספר בעלי זכות הבחירה עלה מכ-26,000 לכ-64,764<ref name="SZA3">Abramov, p90</ref>. עם זאת, אחוז ההצבעה עמד על כ-57% בלבד וזאת ככל הנראה בעקבות החרם של אגודת ישראל, עיכובים בהליך הבחירה ואי ההיכרות של חלק מהנשים עם ההצבעה וחוקי הבחירות.<ref name="SZA2">Abramov, p109</ref>

== תוצאות הבחירות ==

== הערות שוליים ==

קטגוריה:1925 בארץ ישראל
קטגוריה:מערכות בחירות לאספת הנבחרים
ישיבת רבנו יעקב יוסף

ישיבת רבנו יעקב יוסף (או מרכז התורה רבי יעקב יוסף. ידועה בראשי התיבות באנגלית RJJ) היא ישיבה חרדית - אמריקאית הקרויה על שם "הרב הכולל" (הרב הראשי) של ניו יורק - הרב יעקב יוסף (חריף). הישיבה הוקמה בניו יורק על ידי הרב שמואל יצחק אנדרון בלואר איסט סייד של מנהטן, בתחילת המאה ה-20. בשנת ה'תשל"ו (1976) עבר בית הספר היסודי שלה לסטטן איילנד שבניו יורק, ואילו הישיבה נמצאת כיום בניו ג'רזי. הישיבה כוללת שני קמפוסים ובהם מאות תלמידים, והיא מהישיבות הוותיקות ביותר בארצות הברית בפרט ובעולם כולו בכלל.

==היסטוריה==
הרב שמואל אנדרון, שהיגר לארצות הברית מדינבורג, סירב לשלוח את ילדיו לבתי הספר המקומיים, כיוון שנלמדו שם תכנים הקשורים בחגי הנצרות. הדבר היה מנוגד לחוקי חינוך חובה והוא זומן לבית משפט. בבית המשפט הוא הצהיר על כוונתו להקים תלמוד תורה שאליו יוכל לשלוח את ילדיו, ובשל כך הקים את ישיבת רבנו יעקב יוסף. בתחילה לא היה המוסד "ישיבה" במובנה הרגיל של המילה, דהיינו מוסד מתקדם ללימוד גמרא, אלא תלמוד תורה לנערים מתחילים. בהמשך נוספו לו ישיבה תיכונית וישיבה גדולה - ה"מתיבתא".

בניית הישיבה החלה בחורף ה'תרע"א (נובמבר 1910), והיא נחנכה סביב שנת ה'תרע"ד (1914) כשבה עשרות אנשי צוות ומאות תלמידים, בבניין מפואר יחסית לתקופה. חנוכת הבית נערכה ברוב עם, בהשתתפות אלפי אנשים ובראשם רבנים, ראשי ישיבות, אדמו"רים זקני הציבור ובעלי בתים חשובים.

לאחר מלחמת העולם השנייה התמנה לראש הישיבה רבי מנחם מנדל קרביץ, מתלמידי רבי אהרן קוטלר בישיבת קלצק. בתפקיד זה שימש עד לעלייתו לארץ ישראל בשנת ה'תשמ"ב. ראש הישיבה בארבעים השנים שלאחר מכן היה הרב יעקב בוסל - חתנו של הרב ברוך סורוצקין, בתחילת שנת ה'תשפ"א הוא נפטר מנגיף הקורונה.

==לימדו בישיבה==
* הרב זיידל אפשטיין
* הרב שלום פודולסקי
* הרב חיים דב אלטוסקי - לימים מראשי ישיבת תורה אור
* רבי יהודה ליב קאגאן (חתן רבי יצחק קוסובסקי), לפני כן אב"ד באנטוורפן. נפטר בי"ח טבת תשל"ג ונקבר בהר הזיתים. חיבר סדרת ספרים על התורה בשם "הליכות יהודה".

==בוגרים ידועים==
*הרב חיים פנחס שיינברג - ראש ישיבת תורה אור
* ישראל אומן - חתן פרס נובל
* הרב מאיר זלוטוביץ
* הרב מרדכי ויליג - ראש ישיבה בישיבה אוניברסיטה

==קישורים חיצוניים==
* 
* 

==הערות שוליים==

רבנו יעקב יוסף
רבנו יעקב יוסף
ויליאם בליס בייקר

ויליאם בליס בייקר (באנגלית: William Bliss Baker; 27 בנובמבר 1859 – 20 בנובמבר 1886) היה אמן אמריקאי, שהחל לצייר כאשר אסכולת נהר ההדסון שקעה.

הוא נפטר בגיל 26 כשרק החל להוביל כצייר נוף. הניו יורק טיימס אמר כי מותו "שלל מאמריקה את אחד האמנים המבטיחים ביותר שלה".

== ביוגרפיה ==
בייקר נולד ב-27 בנובמבר 1859, בעיר ניו יורק, בנם של בנג'מין פרנקלין בייקר והארט לואיזה בייו. הארט הוא צאצא של ההוגנוטים בעלי אמצעים שעברו מצרפת לניו יורק לפני מלחמת העצמאות האמריקאית. סבו היה אליס בייקר (1793–1873), מנהל בנק העיר אולבני, חברת הביטוח ההדדי אולבני, וחברת אוניות הקיטור של פיפל ליין, וכן מייסד בית העלמין של אלבני ובית החולים אלבני.<ref>American Ancestry: Giving the Name and Descent, in the Male Line, of Americans Whose Ancestors Settled in the United States Previous to the Declaration of Independence, A. D. 1776. Albany, New York, United States: Joel Munsell's Sons. 1891. pp. 93–94.</ref>

בנג'מין שימש במהלך מלחמת האזרחים האמריקנית כאלוף-משנה בגדוד 43 של מתנדבי מדינת ניו יורק. לאחר המלחמה שימש כחבר באספת מדינת ניו יורק בין השנים 1880–1882.

אחיו הידוע ביותר של ויליאם היה קפטן גיא אליס בייקר, שהתחתן עם לואיזה אירנה פלמה די צסנולה,<ref>Briaddy, Katherine Q. (1974). "The Railroads". Ye Olde Days: A History of Burnt Hills-Ballston Lake. Ballston Spa, New York: Journal Press. pp. 89–92.</ref> בתו של הגנרל לואי פלמה די צסנולה. בין אחיו האחרים נכללו בנג'מין הנרי, ג'ורג' קלינטון ואשלי ביי. בייקר בילה את רוב ילדותו בעיירה באלסטון ספא, ומשפחתו רכשה את הנכס שבו יבנה את סטודיו הקיץ שלו, "הטירה", על שפת אגם בלסטון.<ref>Reynolds, Rick (November 26, 2010). "History Lesson: The Baker Brothers made their home in Ballston". The Saratogian. Archived from the original on February 22, 2018.</ref>

== לימודים וקריירה ==
במשך ארבע שנים החל משנת 1876, למד בייקר באקדמיה הלאומית לעיצוב בניו יורק, שם למד אצל אלברט בירסטדט ומוריץ דה האס.<ref>Clarke, Thomas Benedict (1891). Catalogue of the Thomas B. Clarke collection of American pictures: exhibition October 15 to November 28, 1891. Philadelphia, Pennsylvania: Pennsylvania Academy of the Fine Arts. p. 8</ref> בשנת 1879 הוא זכה בפרס אליוט במהלך התערוכה הראשונה שלו. בשנת 1885 זכה בייקר בפרס הולגרטן.

בשנת 1881 בנה בייקר סטודיו קיץ בשם "הטירה" בצד המזרחי של אגם בלסטון בעיירה קליפטון פארק, צפונית לאולבני, ניו יורק. הסטודיו תוכנן כך שיציע נוף מרהיב של הרי קטסקיל וברקשייר, והיה בעל תאורה טבעית מצוינת. ועדת השימור ההיסטורית של פארק קליפטון סימנה את "הטירה" עם לוח היסטורי. לבייקר היה גם סטודיו בבניין קיקרבוקר בניו יורק.

== מוות ==
בייקר רק החל להתפרסם כצייר נוף בתנועת הריאליזם כשנפטר ב-20 בנובמבר 1886 בגיל 26 משפעת בבית אביו.

בייקר השלים מעל 130 ציורים במהלך הקריירה הקצרה שלו.

הוא נקבר בחלקה משפחתית בבית העלמין באלבני במננדס, ניו יורק.

== גלריה ==
<gallery mode="packed" heights="180">
File:Hiding in the Haycocks (1881) by William Bliss Baker.jpg

File:Shadows in a Pool by William Bliss Baker.jpg

File:William Bliss Baker Dark Forest ca.1880.jpg
</gallery>

== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1859
קטגוריה:אמריקאים שנפטרו ב-1886